Legal Document

Category: 18

Text:
13. ΒΑΣΙΛΙΚΟΝ ΔΙΑΤΑΓΜΑ της 23 Οκτ./14 Νοεμ. 1959 Περί εξαιρέσεως από της Γνωμοδοτήσεως του Συμβουλίου Δημοσίων Έργων οριστικών μελετών έργων αρμοδιότητος του Υπουργείου Δικαιοσύνης, ως ο προϋπολογισμός δεν υπερβαίνει τας 100.000 δραχμάς. Έχοντες υπ' όψιν 1)τας διατάξεις του εδαφ. ς΄ της παρ. 2 του άρθρ. 1 του Ν.Δ. 2386/53 "περί  ενοποιήσεως και αποκεντρώσεως των Τεχνικών  Υπηρεσιών της χώρας ", 2)την υπ' αριθ. 1489/1959  γνωμοδότησιν του Συμβουλίου Δημοσίων Έργων,  Σελ. 64(α) 172 - 44 3)την υπ' αριθ. Α. 28417/1958 απόφασιν του Υφυπουργού Οικισμού δι' άσκησιν αρμοδιοτήτων και 4)την υπ' αριθ. 506/1959 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης Υπουργού και του Υφυπουργού Οικισμού, αποφασίζομεν και διατάσσομεν: Άρθρον μόνον.-1.Της κατά το εδάφιον ς΄ της παρ. 2 του άρθρ. 1 του Ν.Δ. 2386/53 "περί ενοποιήσεως και αποκεντρώσεως των Τεχνικών Υπηρεσιών της Χώρας" γνωμοδοτήσεως του Συμβουλίου Δημοσίων Έργων εξαιρούνται αι οριστικαί μελέται έργων αρμοδιότητος της Ειδικής Τεχνικής Υπηρεσίας του Υπουργείου Δικαιοσύνης, ων οι προϋπολογισμοί δεν υπερβαίνουσι το ποσόν των 100.000 δραχμών. 2.Αι διατάξεις της προηγουμένης παραγράφου δεν εφαρμόζονται επί οριστικών μελετών έργων ουσιώδους σημασίας κατά την κρίσιν του Υπουργείου Δικαιοσύνης. 3.Εις τον Ημέτερον επί του Οικισμού Υφυπουργόν ανατίθεμεν την δημοσίευσιν και εκτέλεσιν του παρόντος. 6.Α.ε.11-13 Τεχνική Υπηρεσία